Byrådspolitikeren Karl Emil Nielsen er tiltalt for underslæb. Det fremgår af anklageskriftet fra Retten i Hjørring. Sagen skal for retten på mandag. Karl Emil Jensen er tiltalt for i perioden fra 17. december 2007 til 20. januar 2012 at have tilegnet sig i alt ca. 220.000 kr. fra sin mors konto i Nordjyske Bank. Desuden er han tiltalt for at have taget 112.000 kr. fra sin mors bankboks, og for og have fået tilbagebetalt moderens indskud på knap 24.000 kr. i Boligforeningen Fredens Bo. Alt i alt står politikeren tiltalt for underslæb for omkring 350.000 kr. - Det er helt vildt. Selvfølgelig har jeg ikke taget pengene, siger Karl Emil Nielsen til Nordjyske. Politikeren påpeger i øvrigt overfor avisen, at retssagen skulle være aflyst. En oplysning som retten i Hjørring dog ikke har kendskab til. TV2/Nord har onsdag forsøgt at få en kommentar fra Karl Emil Nielsen, men røret blev smidt på.

Opsummering:
Dansk Folkepartis medlem af byrådet i Brønderslev Karl Emil Nielsen er tiltalt for uretmæssigt at have tilegnet sig ca. 350.000 kroner fra sin afdøde mors formue.